**Kvietimas dalyvauti konkurse „Mokymasis, skatinantis pokyčius“**

2022 m. spalio 5 d.

**Konkursas organizuojamas vykdant 2022 metų suaugusiųjų mokymosi savaitę „Mokymosi siluetai“, kuria siekiame atskleisti mokymosi** kaip savęs pažinimo, būties prasmės ieškojimo kelią, kuris ne visada būna aiškus, primena tamsoje ar migloje dunksančio daikto kontūrus... Mokymosi patirtys skatina pokyčius tiek ir žmogaus viduje, tiek ir išorėje – santykiuose su aplinkiniais, su gamta.

Šių metų suaugusiųjų mokymosi savaitės projektų ir iniciatyvų konkurse kviečiame refleksyviai pažvelgti į prabėgusius metus ir „sugaudyti“ mokymosi akimirkas, pastūmėjusias link pokyčių.

**Papasakokite savo istoriją ir pasidalinkite patirtimi apie:**

* Kokiu keliu Jūs asmeniškai ėjote norėdama/s tapti andragoge/u, suaugusiųjų švietino profesionale/u, suaugusiųjų mokytoja/u.
* Ką darėte savo įstaigos/organizacijos viduje, kad ji taptų besimokančiąja įstaiga/organizacija.
* Kokia Jūsų įstaigos.organizacijos veikla paskatino Jūsų aplinkos bendruomenę (plačiąja prasme, pvz., gatvės, mikrorajono, kaimo, miestelio ar pan.; negalią turinčių žmonių; senjorų; bendruomenių pagal interesus ir t.t.) siekti pokyčių mokantis, pamatyti tuos pokyčius ir jais pasigėrėti.

**Atrankos kriterijai:**

* Patirties pavyzdžių esmė – mokymosi veikla, kurios pristatyme aiškiai atsispindi andragogės/andragogo arba suaugusiųjų švietimo/mokymo įstaigos/organizacijos augimas mokantis ir jų švietimo veiklos įtaka aplinkos pokyčiams.
* Kūrybiškas ir netradicinis veiklos pristatymas (filmuota medžiaga, bendruomenės narių, andragogų interviu, jų sukurti darbai, iliustracijos (nuotraukos, piešiniai) ir kt.
* Pavyzdžių/veiklos originalumas.
* Veikla įvykdyta iki 2022 m. spalio mėnesio.

**Apdovanojimai:**

* **Iki 2022 m. spalio 30 d. per „Epale“ platformą pateiktos istorijos gali patekti į Bendruomenės istorijų knygą (https://epale.ec.europa.eu/lt/blog/2022-m-bendruomenes-istoriju-iniciatyva).**

**LSŠA žada:**

* Veiklos pristatymus vertinti trijose kategorijose: asmeninis pokytis, įstaigos/organizacijos pokytis, įtaka bendruomenės pokyčiui.
* Konkurse dalyvavusius andragogus, suaugusiųjų švietimo/mokymo įstaigas kviesti į nacionalinį Mokymosi savaitės renginį.
* Labiausiai konkurso kriterijus atitinkančius pavyzdžius, juos teikiančias organizacijas apdovanoti LSŠA diplomais.
* Originaliausią ir įdomiausią pavyzdį bei jį pristačiusį žmogų (pristačiusius žmones) pažymėti specialiu prizu.
* Konkurse dalyvaujančių organizacijų patirtį viešinti regioniniuose Mokymosi savaitės seminaruose, nacionaliniame renginyje, LSŠA internetinėje svetainėje ir leidinyje „Savišvieta“.

**Kviečiame kūrybiškai ir netradiciškai pristatyti jūsų veiklos ar iniciatyvos patirtį!**

**Konkursas „Mokymasis, skatinantis pokyčius“**

**Asmens vardas, pavardė (individualiam pasakojimui).................................................................**

**Organizacijos, įstaigos pavadinimas (kolektyviniam pasakojimui).............................................**

**Adresas, telefonai, faksas, el. pašto adresas.....................................................................................**

**Veiklos pristatymas** (aprašymas iki 2 psl., jeigu nepasirinkta kita pristatymo forma)

Pristatymų (elektroniniu paštu, paštu ar asmeniškai) laukiame iki **2022 metų lapkričio 7 d.**

LSŠA biure (Kauno g. 43, 03203, Vilnius, el.p.: [lssavilnius@andragogai.lt](mailto:lssavilnius@andragogai.lt).)

*Pasakojimus pateiktus per „Epale“ platformą prašome atsiųsti ir mums.*

Informacija teikiama telefonu +370 699 56110

**Linkime sėkmės!**